Борис Младенов-Young
Навремето, деца, пеницилинът…

chitanka.info

Навремето, деца, пеницилинът

се правеше на всеки трети час[1];

но трите кратки часа щом изминат,

подобно лист се разтрепервах аз.

Пристигаше сестрата със спринцовка

и бързо, без да се церемони

забиваше иглата с хватка ловка —

цял курс така изкара — десет дни!

Отпред, отзад; отляво и от дясно —

редуваше без жал глутеус[2] с бут.

Изохквах аз — болеше ме ужасно,

но моят вой оставаше нечут.

Тогаз дечица мои, бе прието,

дупето ти да правят на решето!

Сидни, Австралия — 2016 г.

[1] Пеницилинът се инжектираше мускулно на 3 часа, осем пъти на ден. Много болезнена инжекция. ↑

[2] Глутеус (m. gluteus) — мускул на седалището. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.